Xove

Si se refería a Xove (vientu), ver: Vientu

Xove ya una antigua una parroquia del conceyu de Xixón, na Comunidá autónoma d'Asturies. El so territoriu incorporose al de la ciudá de Xixón nel añu 2000Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024..

Asitiada na costa occidental del conceyu, llendaba al este cola ciudá y al oeste col conceyu de Carreño.

Nesta parroquia allúgase'l puertu d'El Musel, asina como l'Hospital de Xove. Igualmente la parroquia acueye al de Pescadores y el de Portuarios pa los trabayadores del puertu.

Antiguamente el barriu urbanu de La Calzada pertenecía a esta parroquia.

Na Campa Torres, el puntu más altu de Xove, ta el Parque Arqueolóxicu aú se conserven restos del castru Noega que foi'l primer pobláu d'importancia de Xixón y nel que s'asitiaron los cilúrnigos.

 Relixón 
Les fiestes relixoses más importantes de la parroquia son la de la Santa Cruz y la de San Blas,  y a la qu'acuden principalmente neños y persones con problemes de gargüelu. Igualmente, dientro d'esta fieste ye tradicional la venta de rosquilles que faen les feligreses de la parroquia y que solo se venden na festividá del santu, 3 de febreru.

 Deportes 
La parroquia de Xove cuenta anguaño con cuatro campos de fútbol: Santa Cruz, El Frontón, El Puerto y Benito Arrigorriaga. Hasta los entamos de los años 70 la parroquia contaba con un equipu de fútbol, el Pelayo, que se fusionaría col so rival de la zona, el Club Calzada, pa dar pasu a lo que güei ye'l U.D. Gijón Industrial.

Barrios:
Xove del Medio
Rubín
Xove de Riba
Les Cabañes

 Referencies 

 Enllaces esternos 

Categoría:Barrios de Xixón